กรุงเทพมหานคร ตรวจคัดกรองโควิด-19 เชิงรุก โดยรถเก็บตัวอย่างพระราชทาน
นายเกรียงยศ สุดลาภา รองผู้ว่าราชการกรุงเทพมหานคร ตรวจเยี่ยมจุดให้บริการตรวจคัดกรองโควิด-19 ที่โรงเรียนชุมชนเคหะลาดกระบัง เขตลาดกระบัง โดยสำนักงานเขตลาดกระบัง ศูนย์บริการสาธารณสุข 45 (ร่มเกล้า) สำนักอนามัย ร่วมกับสถาบันป้องกันควบคุมโรคเขตเมือง กรมควบคุมโรค กระทรวงสาธารณสุข ออกหน่วยเคลื่อนที่ให้บริการตรวจคัดกรองค้นหาเชื้อโควิด-19 เชิงรุก ฟรีไม่มีค่าใช่จ่าย โดยรถเก็บตัวอย่างชีวนิรภัยพระราชทานและรถดมไว โดยใช้สุนัขดมกลิ่นเพื่อหาผู้ติดเชื้อจากกลุ่มตัวอย่าง  จำนวน 50 คน กำหนดตรวจคัดกรองระหว่างวันที่ 28 มิ.ย.-6 ก.ค. 64 (แต่หยุดวันที่ 4 ก.ค. 64)  ณ โรงเรียนเคหะชุมชนลาดกระบัง แขวงคลองสองต้นนุ่น เขตลาดกระบัง ซึ่งกำหนดกลุ่มเป้าหมาย จำนวน 1,500 คนต่อวัน รับตรวจเฉพาะคนไทยเริ่มทำการตรวจคัดกรองตั้งแต่เวลา 08.00 น.-15.00 น.  พร้อมให้บัตรประจำตัวประชาชน ปากกาหมึกสีน้ำเงิน โทรศัพท์มือถือที่สามารถใช้อินเทอร์เน็ตได้ และควรรับประทานอาหารหรือยารักษาโรคประจำตัวให้เรียบร้อยก่อนมาตรวจ ทั้งนี้ ขอให้ประชาชนปฏิบัติตามมาตรการที่ราชการกำหนดโดยยึดหลัก D M H T T เว้นระยะห่าง ใส่หน้ากากอนามัย หมั่นล้างมือ ตรวจวัดอุณหภูมิและใช้แอปพลิเคชันไทยชนะ